***CAS ARGEŞ***

 **CASA DE ASIGURĂRI DE SĂNĂTATE ARGEŞ**

##  IC BRATIANU, NR 62

 *tel. 0248-285515, 285928, fax: 0248-284674, email:* *secrgen@casag.ro*

Nr. 1136/18.11.2021

CĂTRE

MINISTERUL AFACERILOR INTERNE

INSTITUTIA PREFECTULUI – JUDETUL ARGES

Piata Vasile Milea, nr. 1

**Ref: 22026/17.11.2021**

Urmare a adresei dumneavoastra cu numarul 22026/17.11.2021, inregistrata la sediul institutiei noastre cu numarul 11136/18.11.2021, prin care ne solicitati un material sintetizat referitor la strategia si obiectivele propuse pentru desfasurarea activitatii institutiei CAS Arges, conform Programului de Guvernare, avand in vedere prezenta pe ordinea de zi a Sedintei Colegiului Prefectural din data de 25.11.2021, va atasam, anexat, raportul institutiei noastre.

*Cu stima,*

DIRECTOR GENERAL,
**ec. Cristian Mitrofan**

Purtator de Cuvant

Florentina-Adriana Soare

**RAPORT PRIVIND OBIECTIVELOR ȘI ANALIZAREA STADIULUI IMPLEMENTĂRII PROGRAMELOR, STRATEGIILOR ȘI PLANURILOR DE ACȚIUNE ADOPTATE DE** **CASA DE ASIGURARI DE SANATATE ARGES**

***Rolul si misiunea CAS Arges / Prezentarea obiectivelor***

CAS ARGES este institutia publică, gândită, proiectata și înființată exclusiv cu scopul de a proteja cetatenii si de a le oferi accesul neingradit la servicii de sanatate la standarde de performanta calitativa, utilizand cu maxima eficienta banii publici. Institutia noastra functioneaza in baza prevederilor Legii nr. 95/2006 privind reforma in domeniul sanatatii, si are drept ***obiective:***

* protejarea asiguratilor fata de costurile serviciilor medicale in caz de boala sau accident;
* asigurarea protectiei asiguratilor in mod universal, echitabil si nediscriminatoriu in conditiile utilizarii eficiente a Fondului National Unic de Asigurari Sociale de Sanatate.

***Informarea privind modul de realizare a atributiilor din domeniul asigurarilor sociale de sanatate/Prezentarea obiectivelor si analizarea stadiului implementarii programelor, politicilor, strategiilor si planurilor de actiune adoptate la nivel national, de la nivelul judetului***

Principalele atributii ale CAS Arges :

* negocierea, contractarea si decontarea serviciilor medicale contractate cu furnizorii de servicii medicale, in conditiile Contractului-cadru;
* gestionarea Registrului Unic de evidenta a asiguratilor pe categorii de asigurati
* restituirea sumelor reprezentand indemnizatii de concedii medicale platite de catre angajatori asiguratilor ce au depasit contributiile lunare ale angajatorului pentru asiguratii prevazuti la art. 1, alin. (1), lit. A şi B din OUG nr. 158/2005 privind concediile si indemnizatiile de asigurari sociale de sanatate;
* urmarirea, administrarea si gestionarea cardurilor naţionale de asigurari sociale de sanatate;
* asigurarea, în calitate de instituţie competentă, a activităţilor de aplicare a acordurilor internaţionale cu prevederi în domeniul sănătăţii, încheiate de România cu alte state, inclusiv cele privind rambursarea cheltuielilor ocazionate de acordarea serviciilor medicale şi a altor prestaţii, în condiţiile respectivelor acorduri internaţionale
* organizarea şi efectuarea controlului serviciilor medicale care se acordă asiguraţilor pe bază contractelor de furnizare servicii încheiate

Îngrijirea medicală acordată asiguraţilor se realizează prin servicii medicale, după cum urmează:

* servicii de asistenţă medicală preventivă şi de promovare a sănătăţii, inclusiv pentru depistarea precoce a bolilor;
* servicii medicale ambulatorii;
* servicii medicale spitaliceşti
* servicii de asistenţă stomatologică;
* servicii medicale de urgenţă;
* servicii medicale complementare pentru reabilitare;
* asistenţă medicală pre-, intra-, şi postnatală;
* îngrijiri medicale la domiciliu;
* medicamente, materiale sanitare, proteze, orteze.

Accesibilitatea la servicii medicale se consideră optimă dacă:

* este asigurat accesul fiecărei persoane la serviciile medicale;
* există o libertate mare de a alege între diferiţi ofertanţi de servicii medicale de îngrijire şi chiar a diferiţilor plătitori, care să fie pe măsura opţiunilor şi posibilităţilor populaţiei;
* există informarea continuă asupra tuturor ofertanţilor de servicii medicale;
* există participarea adecvată a grupelor respective la organizarea sistemului de sănătate

Interesul, direct, al institutiei noastre, pe intreg parcursul acestui an, a fost acela de a asigura o plajă extinsă de servicii medicale necesară pacienților argeșeni. Drept pentru care, am realizat trei sesiuni de contractare, doua dintre acestea fiind *sesiuni extraordinare*, stabilite prin prevederi legislative.

Practic, la **31 octombrie 2021, CAS ARGES** se afla in relatie contractuala cu un numar de **736 furnizori de servicii medicale** din care :

* **321 furnizori** in asistenta medicala primara(medici de familie). *La nivelul judetului Arges exista o singura comuna fara medic de familie, comuna Râca.*
* **64 furnizori** medicali in asistenta medicala ambulatorie de specialitate pentru specialitatile clinic
* **54 furnizori** de servicii medicale in asistenta medicala pentru specialitatile paraclinice
* **12 furnizori** in asistenta medicala de recuperare, medicina fizica si balneologie
* **1 furnizor** pentru asistenţa medicală de specialitate de recuperare - furnizori de servicii de **acupunctură**
* **61 furnizori** in asistenta medicala ambulatorie de specialitate pentru specialitatea medicină **dentară**
* **4 furnizori** medicali pentru consultatii de urgenta la domiciliu si transport sanitar neasistat
* **5 furnizor**i-12 îngrijiri la domiciliu
* **22 furnizori** in asistenta medicala spitaliceasca
* **81 furnizori** pentru acordarea dispozitivelor medicale destinate recuperarii unor deficiente organice sau fiziologice
* **84 furnizori** pentru acordarea medicamentelor cu si fara contributie personala in tratamentul ambulatoriu

Pentru serviciile raportate de catre furnizori, CAS Arges a decontat, pana la **31. Oct. 2021** suma de **946.549.122,76 lei.**

Pentru anul 2021, suma total aprobata din credite bugetare care a revenit CAS Arges a este de **1.017.376.030,00 lei**.

Din care:

* 75.066.154,53 lei reprezentand contravaloarea serviciilor medicale acordate in cadrul asistentei medicale primare
* 29.219.526,73 lei, sume aferente asistentei medicale pentru specialitati clinice
* 18.804.113,20 lei, sume aferente asistentei medicale pentru specialitati paraclinice
* 135.622.258,64 lei, pentru medicamente cu si fara contributie personala
* 98.566.350,38 lei pentru medicamente pentru boli cronice cu risc crescut utilizate in programele nationale cu scop curativ
* 3.087.414,63 pentru materiale sanitare specifice utilizate in programele nationale cu scop curativ
* 18.804.113,20 lei pentru asistenta medicala spitaliceasca

*Organizarea şi efectuarea controlului serviciilor medicale care se acordă asiguraţilor pe bază contractelor de furnizare servicii încheiate*

În primele 10 luni ale anului 2021, conform planului anual de activitate avizat de Direcția Generală Control și Antifraudă a Casei Naţionale de Asigurări de Sănătate, pentru structura de control din cadrul Casei de Asigurări de Sănătate Argeș, au fost prevăzute inițial un număr de **101** acţiuni de control la furnizorii de servicii medicale, medicamente, dispozitive medicale şi materiale sanitare aflați în relații contractuale cu CAS, insă au fost **realizate efectiv** **132**  acţiuni de control, din care:

 - 118 de controale la furnizorii de servicii medicale pe toate tipurile de asistenţă medicală,

 - 14 controale la persoanele fizice sau juridice ai căror salariaţi beneficiază de concedii medicale conform OUG nr.158/2005.

 Acţiunile de control efectuate la furnizorii de servicii medicale, medicamente, dispozitive medicale şi materiale sanitare, se distribuie pe tipuri de acţiuni de control, astfel:

- 93 de acțiuni de control tematic;

- 22 de acțiuni de control operativ;

- 3 acțiuni de control inopinat;

Ca urmare a acțiunilor de control derulate în primele 10 luni ale anului 2021 au fost imputate sume în valoare de **169.484,22** lei, iar sumele recuperate, care au avut ca termen de recuperare perioada de referinta, au fost de **91.767,82 lei**, inclusiv accesorii calculate conform prevederilor legale.

*Principalele obiective avute în vedere la efectuarea acțiunilor de control*pentru toate domeniile de asistenţă medicală au fost:

- verificarea îndeplinirii de către furnizorii de servicii medicale, medicamente, dispozitive medicale şi materiale sanitare a obligaţiilor contractuale privind serviciile medicale, medicamentele, dispozitivele medicale şi materialele sanitare, decontate de casa de asigurări de sănătate;

- verificarea respectării prevederilor legale de către furnizorii aflaţi în relaţie contractuală sau care s-au aflat în relaţie contractuală cu casa de asigurări de sănătate;

- verificarea situaţiilor prevăzute de Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, cu modificările şi completările ulterioare;

- concordanţa între serviciile medicale raportate de către furnizor şi decontate de către CAS și cele consemnate în evidenţele specifice existente la nivelul furnizorului;

- alte aspecte.

Pentru Programele Naționale de Sănătate obiectivele avute în vedere la efectuarea acțiunilor de control sunt cele stabilite prin Ordinul președintelui Casei Naționale de Asigurări de Sănătate nr. 245/2017 pentru aprobarea Normelor tehnice de realizare a programelor nationale de sanatate curative pentru anii 2017 și 2018, cu modificările și completările ulterioare, astfel:

* încadrarea în bugetul aprobat, precum si modul în care fondurile alocate au fost utilizate potrivit destinațiilor stabilite pentru realizarea obiectivelor propuse în programul respectiv;
* respectarea de către persoanele implicate a responsabilităților legate de derularea programelor de sănătate;
* realitatea indicatorilor raportați;
* acuratețea si validarea datelor colectate și raportate;
* eventuale disfunctionalități în derularea programelor.

***Prezentarea nevoilor si dificultatilor cu care se confrunta institutia. Măsuri pentru îmbunătățirea activității***

Avand in vedere situatia epidemiologica de la nivelul tarii, generata de aparitia virusului Sars cov 2, o parte din activitatea institutiei noastre s-a mutat in mediul online, pe [www.casag.ro](http://www.casag.ro), un site optimizat SEO si actualizat, periodic, pentru a permite publicului o accesare si o informare de calitate.

 Aparitia actelor legislative din domeniu, emise special pentru asigurarea unei tranzitii eficiente catre activitatea anterioara contextului pandemic, au permis o continuitate in acordarea si decontarea serviciilor medicale, medicamentelor si dispozitivelor medicale, inclusiv a activitatilor cuprinse in cadrul programelor nationale de sanatate derulate in prezent, urmarind realizarea echilibrului financiar si aparitia unor disfunctionalitati majore in asigurarea accesului bolnavilor la serviciile medicale preventive si curative. Cu toate acestea, mai sunt o multime de aspecte la care lucram pentru a oferi asiguratilor acte medicale prompte, de calitate, acoperind toate zonele judetului.

 Una dintre nevoile/dificultățile cu care se confrunta instituția noastra este strict legată de imposibilitatea de a ajunge la zi cu plata certificatelor de concedii medicale, depuse de catre angajatori.

Pana la 31 oct 2021, CAS ARGES, a decontat suma de **89.926.215,00 lei,** sume achitate de catre angajatori cu titlu de indemnizatie. Conform prevederilor legale, modalitatea de recuperare a sumelor privind concediile si indemnizatiile sociale de santate care se suporta din FNUASS, se face in baza unor documente justificative, in termen de 90 de zile de la data la care beneficiarul era in drept sa le solicite. CAS Argeș a ajuns cu rambursarea acestor sume la nivelul lunii februarie 2021, din cauza lipsei de fonduri necesare cu această destinație, deși procedurile de primire și înregistrare a cererilor de recuperare, de verificare și validare a tuturor certificatelor de concediu medical depuse, precum și întocmirea documentelor, au fost efectuate integral de catre CAS Arges.

 **DIRECTOR GENERAL**

 **Ec. Cristian Mitrofan**